CELEX: C2004/300/43
Language: hu
Date: 2004-12-04 00:00:00
Title: A Bíróság ítélete (harmadik tanács) 2004. október 14-én a C-275/03. sz. Európai Közösségek Bizottsága kontra Portugál Köztársaság ügyben (Tagállami kötelezettségszegés – 89/665/EGK irányelv – Az árubeszerzésre és az építési beruházásra irányuló közbeszerzési szerződések odaítélésével kapcsolatos jogorvoslati eljárás – Hiányos átültetés)

4.12.2004   
            
            
               HU
            
            
               Az Európai Unió Hivatalos Lapja
            
            
               C 300/21
            
         
      A BÍRÓSÁG ÍTÉLETE
   
   (harmadik tanács)
   2004. október 14-én
   a C-275/03. sz. Európai Közösségek Bizottsága kontra Portugál Köztársaság ügyben (1)
   
   (Tagállami kötelezettségszegés - 89/665/EGK irányelv - Az árubeszerzésre és az építési beruházásra irányuló közbeszerzési szerződések odaítélésével kapcsolatos jogorvoslati eljárás - Hiányos átültetés)
   (2004/C 300/43)
   Az eljárás nyelve: portugál
   A C-275/03. sz. Európai Közösségek Bizottsága (meghatalmazottak: A. Caeiros és K. Wiedner), kontra Portugál Köztársaság (meghatalmazottak: L. Fernandes és C. Gagliardi Graça) ügyben, a Bíróság (harmadik tanács), tagjai: A. Rosas, a tanács elnöke, A. Borg Barthet, J.-P. Puissochet (előadó), S. von Bahr és U. Lõhmus, bírák; főtanácsnok: C. Stix-Hackl, hivatalvezető: R. Grass, 2004. október 14-én meghozta ítéletét, amelynek rendelkező része a következő:
   
               1)
            
            
               A Portugál Köztársaság nem teljesítette az árubeszerzésre és az építési beruházásra irányuló közbeszerzési szerződések odaítélésével kapcsolatos jogorvoslati eljárás alkalmazására vonatkozó törvényi, rendeleti és közigazgatási rendelkezések összehangolásáról szóló, 1989. december 21-i 89/665/EGK tanácsi irányelv 1. cikkének (1) bekezdése és 2. cikke (1) bekezdésének c) pontja alapján fennálló kötelezettségeit, mivel nem helyezte hatályon kívül a közbeszerzésre vonatkozó közösségi jog vagy az azt átültető nemzeti szabályok megszegése miatt kárt szenvedett személyeknek fizetendő kártérítést vétkesség vagy rosszhiszeműség bizonyításától függővé tévő, 1967. november 21-i 48 051. sz. törvényrendeletet.
            
         
               2)
            
            
               A Bíróság a Portugál Köztársaságot kötelezi a költségek viselésére.
            
         
      (1)  HL C 213., 2003.9.6.